Diari Oficial de la Generalitat Valenciana


Sumari del DOGV 4469, del 28-03-2003 (2003/3425)

ORDE d'11 de març de 2003, de la Conselleria d'Indústria, Comerç i Energia, per la qual es regulen els preus públics per la venda de determinades publicacions.
---------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2003/03/11/(1)/dof/vci/html**

### Dades del document

Número de DOGV
:   4469

Data del DOGV
:   28-03-2003

Secció del DOGV
:   I. DISPOSICIONS GENERALS

Número del document
:   2003/3425


Data del document
:   11-03-2003

Organisme emissor
:   Conselleria d'Indústria, Comerç i Energia

Tipus de document
:   Ordre

Descriptors 

:   * llista de preus
    * indústria del llibre
    * legislació
    * publicació
    * preu autoritzat

ORDE d'11 de març de 2003, de la Conselleria d'Indústria, Comerç i Energia, per la qual es regulen els preus públics per la venda de determinades publicacions. [2003/3425]
  
El Decret 73/1991, de 13 de maig, del Consell de la Generalitat Valenciana, establix el règim general aplicable als preus públics de la Generalitat Valenciana, i també el procediment de fixació i aprovació de les seues quanties.
  
Per la seua banda, els decrets 227/1991, de 9 de desembre, i 159/1992, de 28 de setembre, del Consell de la Generalitat Valenciana, establixen la relació de béns, servicis i activitats susceptibles de ser retribuïts mitjançant preus públics, entre els quals es troba la venda de publicacions de cada conselleria.
  
Per tot això, d'acord amb el que s'establix en l'article 35.e) de la Llei de Govern Valencià i en l'article 3.2 del Decret 73/1991, del Consell de la Generalitat Valenciana, després de l'elaboració prèvia de l'informe economicofinancer que determina els costos del lliurament de béns a què HI fa referència, i a la vista de l'informe favorable de la Direcció General de Tributs i Patrimoni de la Conselleria d'Economia, Hisenda i Ocupació,
  
ORDENE
  
Article 1. Objecte
  
La present orde té per objecte la regulació del règim jurídic aplicable als preus públics que ha de percebre la Conselleria d'Indústria, Comerç i Energia, per la venda de les publicacions que s'indiquen en l'article 4 d'esta orde.
  
Article 2. Pressupost de pagament
  
Constituïx el pressupost de pagament dels preus públics objecte de la present orde, l'adquisició mitjançant preu públic de les publicacions a què fa referència l'article anterior.
  
Article 3. Obligats al pagament
  
Són subjectes obligats al pagament dels preus públics regulats en la present orde els adquiridors de les publicacions a què fa referència l'article següent.
  
Article 4. Quanties
  
Un. Els preus públics objecte de la present orde s'exigiran de conformitat amb el es disposa en el següent quadre:
  
Publicació Preu unitari (euros)
  
Marketing del minorista:
  
una aplicación al sector de
  
no alimentación. 14,42
  
Dos. Als preus públics a què fa referència l'apartat anterior s'aplicarà el tipus de l'Impost sobre el Valor Afegit vigent en el moment d'efectuar-se la venda de les publicacions.
  
Article 5. Exigibilitat i pagament
  
L'obligació del pagament dels preus públics regulats en la present orde naixerà quan s'adquirisquen les publicacions a què al·ludix l'article anterior.
  
No obstant això, en el supòsit de comandes per correu, telefòniques o per qualssevol altres mitjans de comunicació, el preu s'exigirà per endavant quan es formule la corresponent sol·licitud, per a la qual cosa es requerirá acreditar el pagament anticipat en el moment del lliurament de les publicacions.
  
DISPOSICIÓ FINAL
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 11 de març de 2003
  
El conseller d'Indústria,Comerç i Energia,


Còpia Permalink ELI